xxxxxx/2026
xxxxxx/2026/820
ZMLUVA O POSKYTNUTÍ FINANČNÉHO PRÍSPEVKU
uzatvorená podľa ust. § 269 odsek 2 zákona č. 513/1991 Zb. Obchodný zákonník v znení neskorších predpisov, ust. § 19 zákona č. 247/2024 Z. z. o príspevkoch poskytovaných z Európskeho poľnohospodárskeho fondu pre rozvoj vidieka v znení neskorších predpisov a ust. § 20 odsek 2 zákona č. 523/2004 Z. z. o rozpočtových pravidlách verejnej správy v znení neskorších predpisov

(ďalej len „Zmluva“)

Zmluvné strany

	Názov:
	Pôdohospodárska platobná agentúra

	Sídlo:
	Hraničná 4826/12, 815 26 Bratislava

	
	rozpočtová organizácia zriadená zákonom č. 473/2003 Z. z. o Pôdohospodárskej platobnej agentúre, o podpore podnikania v pôdohospodárstve a o zmene a doplnení niektorých zákonov v znení neskorších predpisov

	Konajúci:
	Ing. Marek Čepko, generálny riaditeľ Pôdohospodárskej platobnej agentúry, v zastúpení Mgr. Erik Barát na základe poverenia    č. 71636/036754/2026/111

	IČO:
	30 794 323	

	DIČ:
	2021781630

	IČ DPH:
	SK2021781630

	Bankové spojenie:
	Štátna pokladnica

	BIC / SWIFT:
	SPSRSKBA


(ďalej len „Poskytovateľ“)
a

	Obchodné meno/názov:
	[.]

	Sídlo/miesto podnikania:
	[.]

	Zápis:
	[.]

	Konajúci:
	[.]

	IČO:
	[.]

	DIČ:
	[.]

	IČ DPH:
	[.]

	Bankové spojenie:
	[.]

	IBAN:
	[.]

	BIC / SWIFT:
	[.]


(ďalej len „Prijímateľ“)
(Poskytovateľ a Prijímateľ sa ďalej pre účely tejto Zmluvy označujú spoločne aj ako „Zmluvné strany“)

PREAMBULA
1. Na základe vyhlásenej Výzvy o poskytnutie príspevku Poskytovateľ overil podmienky poskytnutia Finančného príspevku a rozhodol o schválení žiadosti o poskytnutie Finančného príspevku predloženej Prijímateľom podľa Zákona o príspevkoch z EPFRV tak, že vydal rozhodnutie č. [.] zo dňa [.], ktorým schválil žiadosť o poskytnutie Finančného príspevku.

1. Zmluva sa uzatvára na základe rozhodnutia o schválení žiadosti o poskytnutie Finančného príspevku č. [.] zo dňa [.], ktoré nadobudlo právoplatnosť dňa [.] podľa právnych predpisov uvedených v záhlaví Zmluvy, v dôsledku čoho je od momentu uzavretia Zmluvy vzťah medzi Poskytovateľom a Prijímateľom vzťahom súkromnoprávnym. Právnym základom zmluvného vzťahu medzi Zmluvnými stranami sú aj Právne predpisy EÚ, keďže sa realizáciou aktivít napĺňajú ciele intervencie LEADER v rámci Strategického plánu spoločnej poľnohospodárskej politiky (ďalej ako „SP SPP 2023 – 2027“) podľa čl. 1 až 7 Nariadenia 2021/2115.

1. Výber a udelenie štatútu MAS sa vykonáva v súlade s SP SPP 2023 – 2027.

1. ÚVODNÉ USTANOVENIA
1.1. [bookmark: page8]V Zmluve sú použité pojmy a definície, ktoré sú uvedené v článku 1. odsek 1.3. všeobecných zmluvných podmienok, ktoré tvoria prílohu č. 1 tejto Zmluvy (ďalej len „VZP“). Definície uvedené v článku 1. odsek 1.3. VZP sa rovnako vzťahujú na celú Zmluvu, teda na text samotnej Zmluvy, ako aj VZP a ďalšie prílohy Zmluvy.

1.2. Zmluvou sa označuje táto zmluva a jej prílohy, v znení neskorších zmien a doplnení, ktorá bola uzatvorená medzi Prijímateľom a Poskytovateľom podľa právnych predpisov uvedených v záhlaví označenia Zmluvy, na základe vydaného rozhodnutia, ktorým bola Schválená žiadosť o Finančný príspevok podľa Zákona č. 247/2024 Z. z. o príspevkoch poskytovaných z Európskeho poľnohospodárskeho fondu pre rozvoj vidieka a o zmene a doplnení niektorých zákonov (ďalej ako „Zákon č. 247/2024 Z. z. o príspevkoch z EPFRV“ alebo „Zákon o príspevkoch z EPFRV“). Príloha uvedená v odseku 7.10. Zmluvy tvorí neoddeliteľnú súčasť Zmluvy.

1.3. S výnimkou odseku 1.1. Zmluvy, článku 1. odsek 1.3. VZP a kde kontext vyžaduje inak:
1.3.1. pojmy uvedené s veľkým začiatočným písmenom a pojmy definované vo Všeobecnom nariadení, Nariadení 2021/2115 a Nariadení 2021/2116 majú taký istý význam, keď sú použité v Zmluve; v prípade rozdielnych definícií má prednosť definícia uvedená v Zmluve;
1.3.2. pojmy uvedené s veľkým začiatočným písmenom majú ten istý význam v celej Zmluve, pričom ich význam sa zachováva aj v prípade, ak sa použijú v inom gramatickom alebo slovesnom tvare, alebo ak sa použijú s malým začiatočným písmenom, ak je z kontextu nepochybné, že ide o definovaný pojem;
1.3.3. slová uvedené:
a) iba v jednotnom čísle zahŕňajú aj množné číslo a naopak;
b) v jednom rode zahŕňajú aj iný rod;
c) iba ako osoby zahŕňajú fyzické aj právnické osoby a naopak;
1.3.4. akýkoľvek odkaz na Právne akty EÚ, Právne predpisy SR alebo Právne dokumenty, vrátane Systému riadenia, odkazuje aj na akúkoľvek ich zmenu, t. j. tieto sa použijú vždy v platnom znení;
1.3.5. nadpisy slúžia len pre prehľadnosť Zmluvy a nemajú právny význam pri výklade tejto Zmluvy.
1.3.6. pokiaľ ide o počítanie lehôt, ak nie je v Zmluve o poskytnutí príspevku alebo Príručkou pre prijímateľa uvedené inak, za dni sa považujú Pracovné dni. Počítanie lehôt sa riadi podľa § 122 Občianskeho zákonníka. Lehota je zachovaná, ak sa v posledný deň lehoty vykoná úkon prostredníctvom Informačného monitorovacieho systému alebo iným spôsobom vyplývajúcim zo Zmluvy o poskytnutí príspevku alebo z Právnych dokumentov;
1.3.7. opakovaný znamená výskyt identickej skutočnosti najmenej dvakrát (2x).

1.4. V nadväznosti na ust. § 273 Obchodného zákonníka súčasťou Zmluvy sú VZP, v ktorých sa bližšie upravujú práva, povinnosti a postavenie Zmluvných strán, rôzne procesy pri poskytovaní Finančného príspevku, monitorovanie a kontrola pri jeho čerpaní, riešenie Nezrovnalostí, ukladanie sankcií, spôsob platieb a s tým spojené otázky, ako aj ďalšie otázky, ktoré medzi Zmluvnými stranami môžu vzniknúť pri poskytovaní a čerpaní Finančného príspevku podľa Zmluvy. Akákoľvek povinnosť vyplývajúca pre ktorúkoľvek Zmluvnú stranu zo VZP je rovnako záväzná, ako keby bola obsiahnutá priamo v Zmluve. 

1.5. V prípade rozporu medzi dokumentami tvoriacimi Zmluvu sa uplatní toto poradie prednosti (od najvyššej po najnižšiu):
a) Zmluva;
b) príloha č. 1 (VZP).

1.6. Prijímateľ podpisom Zmluvy berie na vedomie záväznosť Príručky pre prijímateľa a zaväzuje sa počas platnosti a účinnosti Zmluvy dodržiavať všetky povinnosti, podmienky, postupy a lehoty, ktoré sa na neho podľa Príručky pre prijímateľa vzťahujú. Prijímateľ je povinný riadiť sa aj zmenami a aktualizáciami Príručky pre prijímateľa, ktoré Poskytovateľ zverejní na Webovom sídle Poskytovateľa. V prípade rozporu medzi Príručkou pre prijímateľa a Zmluvou má prednosť Zmluva. Porušenie povinností Prijímateľa vyplývajúcich z Príručky pre prijímateľa sa považuje za porušenie Zmluvy a zakladá práva Poskytovateľa v rozsahu a za podmienok stanovených Zmluvou.

1.7. Riadiaci orgán schvaľuje výzvu podľa § 10 a výzvu na predkladanie  projektových zámerov podľa § 11 Zákona o príspevkoch z EPFRV pred ich vyhlásením Pôdohospodárskou platobnou agentúrou.

1.8. Riadiaci orgán udeľuje Pôdohospodárskej platobnej agentúre súhlas na zmenu výzvy podľa § 10 ods. 5 a ods. 8  Zákona o príspevkoch z EPFRV a na zrušenie výzvy podľa § 10 ods. 9 Zákona o príspevkoch z EPFRV.

1.9. Riadiaci orgán vyhlasuje výzvu na predkladanie obsahových námetov a koná o obsahovom námete podľa § 12 Zákona o príspevkoch z EPFRV.

1.10. Podľa § 21 ods. 1 Zákona o príspevkoch z EPFR, MAS môže v rámci vykonávania miestneho rozvoja vedeného komunitou LEADER primerane plniť úlohy platobnej agentúry podľa § 10 a § 13 ods. 1 až 6 Zákona o príspevkoch z EPFRV.

2. PREDMET ZMLUVY
2. 
2.1. Predmetom Zmluvy je úprava práv a povinností Poskytovateľa Prijímateľa pri poskytnutí a čerpaní Finančného príspevku zo strany Poskytovateľa Prijímateľovi na Realizáciu Aktivít Projektu, ktorý je predmetom Schválenej žiadosti o poskytnutie Finančného príspevku:
Názov Projektu: [.]
Kód žiadosti: [.]
Kód Projektu: [.]
Miesto Realizácie Projektu: [.]
Užívateľ: [v prípade výzvy 3/SP/2025-77.1, resp. technickej výzvy na chod MAS sa uvedie N/A]
Kód Výzvy: 
Použitý systém financovania: Paušálna platba a Refundácia
V prípade, že sa pri Realizácii Aktivít Projektu počíta so zapojením Užívateľov, predmetom Zmluvy je aj následné poskytnutie príspevkov Užívateľom v súlade s ust. § 3 písmeno v) Zákona o príspevkoch z EPFRV.

2.2. Účelom Zmluvy je spolufinancovanie schváleného Projektu Prijímateľa, a to poskytnutím Finančného príspevku v rámci:
Program: Strategický plán Spoločnej poľnohospodárskej politiky 2023 – 2027 
Spolufinancovaný fondom: Európsky poľnohospodársky fond rozvoja vidieka (EPFRV)
Kód intervencie: 77.1 – LEADER
Typ intervencie: COOP(77) - Spolupráca
Priorita: [v prípade výzvy 3/SP/2025-77.1, resp. technickej výzvy na prevádzkové náklady MAS, sa uvedie N/A]
Špecifický cieľ: SO8 Podporiť zamestnanosť, rast, rodovú rovnosť vrátane účasti žien v poľnohospodárstve, sociálne začlenenie a miestny rozvoj vo vidieckych oblastiach vrátane obehového biohospodárstva a udržateľného lesného hospodárstva

2.3. Poskytovateľ sa zaväzuje poskytnúť Prijímateľovi Finančný príspevok za účelom uvedeným v odseku 2.2. Zmluvy na Realizáciu Aktivít Projektu, a to spôsobom a v súlade s ustanoveniami Zmluvy, v súlade so Schválenou žiadosťou o poskytnutie Finančného príspevku, v súlade so Systémom riadenia, Systémom riadenia iniciatívy LEADER, Systémom finančného riadenia v súlade s Metodickými usmerneniami Riadiaceho orgánu v súlade so všetkými dokumentmi, na ktoré Zmluva odkazuje, ak boli predmetom Zverejnenia, vrátane Právnych dokumentov a v súlade s platnými a účinnými všeobecne záväznými právnymi predpismi SR a právnymi aktmi EÚ. V prípade zapojenia Užívateľov v súvislosti s ust. § 3 písm. v) Zákona o príspevkoch z EPFRV týmto Poskytovateľ udeľuje súhlas Prijímateľovi na poskytovanie príspevkov Užívateľom ako súčasť Aktivít v rámci Realizácie Aktivít Projektu, a to za podmienok stanovených touto Zmluvou, Výzvou a jej prílohami a v Právnych dokumentoch vydaných Poskytovateľom.

2.4. Prijímateľ sa zaväzuje prijať poskytnutý Finančný príspevok, použiť ho v súlade s podmienkami stanovenými v Zmluve, v súlade s jej účelom a podľa podmienok vyplývajúcich z príslušnej Výzvy a v súlade so Schválenou žiadosťou o poskytnutie Finančného príspevku. Prijímateľ sa súčasne zaväzuje realizovať všetky Aktivity Projektu tak, aby bol dosiahnutý cieľ Projektu, a aby boli Aktivity Projektu zrealizované Riadne a Včas, a to najneskôr do uplynutia doby Realizácie Aktivít Projektu tak, ako to vyplýva z definície pojmu Realizácia Aktivít Projektu v článku 1. odsek 1.3. VZP. V prípade zapojenia Užívateľov sa Prijímateľ zaväzuje plniť uvedenú povinnosť prostredníctvom poskytovania príspevkov Užívateľom na základe ním vyhlásených výziev podľa podmienok vyplývajúcich z SP SPP 2023 – 2027, Príručky pre prijímateľa a Metodických usmernení Riadiaceho orgánu ak tak Príručka pre prijímateľa výslovne ustanovuje a na základe ZoP, ktorú PPA ako Poskytovateľ uzatvára s jednotlivými Užívateľmi na základe Rozhodnutia o schválení žiadosti o poskytnutie príspevku. Na preukázanie plnenia cieľa Projektu podľa odseku 2.2. Zmluvy je Prijímateľ povinný poskytnúť všetku potrebnú súčinnosť a udeliť alebo zabezpečiť udelenie všetkých potrebných súhlasov, ak plnenie jedného alebo viacerých Merateľných ukazovateľov Projektu alebo oprávnenosť výdavkov sa preukazuje spôsobom, ktorý udelenie súhlasu vyžaduje. Súhlasom podľa tohto odseku sa rozumie napríklad súhlas s poskytovaním údajov z informačného systému tretej osoby. Prijímateľ je povinný splniť aj všetky podmienky poskytnutia pomoci, ak príspevok súčasne predstavuje aj štátnu pomoc, a to aj vtedy, ak tieto podmienky neboli obsiahnuté vo Výzve alebo v ZoP.

2.5. Podmienky poskytnutia Finančného príspevku, ktoré Poskytovateľ uviedol v príslušnej Výzve, musia byť splnené aj počas celej platnosti a účinnosti Zmluvy, s výnimkou uvedenou v odseku 7.2. Zmluvy. Porušenie podmienok poskytnutia Finančného príspevku podľa prvej vety je podstatným porušením Zmluvy a Prijímateľ je povinný vrátiť poskytnutý Finančný príspevok alebo jeho časť v súlade s článkom 10. VZP, ak z Právnych dokumentov vydaných Poskytovateľom nevyplýva vo vzťahu k jednotlivým podmienkam poskytnutia Finančného príspevku iný postup.

2.6. Finančný príspevok poskytnutý v zmysle Zmluvy je tvorený prostriedkami EÚ a prostriedkami štátneho rozpočtu SR, v dôsledku čoho musia byť finančné prostriedky tvoriace Finančný príspevok vynaložené:
2.6.1. v súlade so zásadou riadneho finančného hospodárenia v zmysle článku 33 Nariadenia 2024/2509;
2.6.2. hospodárne, efektívne, účinne a účelne v súlade s ust. § 6 Zákona o finančnej kontrole a audite;
2.6.3. v súlade s ostatnými pravidlami rozpočtového hospodárenia s verejnými prostriedkami vyplývajúcimi z ust. § 19 Zákona o rozpočtových pravidlách.
Poskytovateľ si je vedomý, že dohodnutý príspevok mu bude poskytnutý iba vtedy, ak bude preukázaná jeho potreba pre dosiahnutie cieľa Projektu podľa odseku 2.2. Zmluvy, čo znamená, že musí byť zjavná spojitosť medzi poskytovaným Finančným príspevkom a Oprávnenými výdavkami Projektu. Poskytovateľ je oprávnený prijať osobitné pravidlá a postupy na preverovanie splnenia podmienok podľa bodov 2.6.1. až 2.6.3. tohto odseku Zmluvy vo vzťahu k výdavkom v rámci Projektu a včleniť ich do jednotlivých úkonov, ktoré Poskytovateľ vykonáva v súvislosti s Projektom počas účinnosti Zmluvy (napríklad v súvislosti s kontrolou Verejného obstarávania, s kontrolou Žiadosti o platbu, ako aj v rámci výkonu inej kontroly), teda až do skončenia Udržateľnosti Projektu. Ak Prijímateľ poruší zásadu alebo pravidlá podľa bodov 2.6.1. až 2.6.3. tohto odseku Zmluvy, je povinný vrátiť poskytnutý Finančný príspevok alebo jeho časť v súlade s článkom 10. VZP, ak z usmernenia Poskytovateľa nevyplýva inak.

2.7. Prijímateľ je povinný zdržať sa vykonania akéhokoľvek úkonu, vrátane vstupu do záväzkovo právneho vzťahu s treťou osobou, ktorým by došlo k porušeniu článku 107 ZoFEÚ v súvislosti s Projektom s ohľadom na skutočnosť, že poskytnutý Finančný príspevok je príspevkom z verejných zdrojov.

2.8. Poskytovateľ sa zaväzuje využívať dokumenty súvisiace s predloženým Projektom výlučne oprávnenými osobami zapojenými najmä do procesu registrácie, administrácie, hodnotenia, riadenia, monitorovania a kontroly Projektu a ich zmluvnými partnermi poskytujúcimi poradenské služby, ktorí sú viazaní záväzkom mlčanlivosti, čím nie sú dotknuté osobitné predpisy týkajúce sa poskytovania informácií povinnými osobami nie sú dotknuté právne predpisy týkajúce sa poskytovania informácií povinnou osobou podľa Zákona o slobodnom prístupe k informáciám. Takýmito oprávnenými osobami sú aj Orgány zapojené do riadenia, auditu a kontroly príspevkov z EÚ vrátane finančného riadenia a s nimi spolupracujúce orgány, ako aj iné orgány štátnej správy pôsobiace v oblasti ochrany a podpory hospodárskej súťaže.

2.9. Príspevok nemožno poskytnúť Prijímateľovi, ktorému bol na základe právoplatného rozsudku uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov EÚ alebo trest zákazu účasti vo Verejnom obstarávaní podľa ust. § 16 až 19 zákona č. 91/2016 Z. z. o trestnej zodpovednosti právnických osôb a zmene a doplnení niektorých zákonov v účinnom znení. Poskytovateľ overuje splnenie podmienok podľa prvej vety tohto odseku už počas posudzovania žiadosti o príspevok zo strany Prijímateľa v zmysle Výzvy a Prijímateľ je povinný tieto podmienky spĺňať počas celej Realizácie Aktivít Projektu. Ak v čase nadobudnutia právoplatnosti rozsudku podľa prvej vety tohto odseku Zmluvy už bol príspevok alebo jeho časť Prijímateľovi vyplatený, Poskytovateľ má právo odstúpiť od Zmluvy pre podstatné porušenie Zmluvy Prijímateľom podľa článku 9. VZP a Prijímateľ je povinný vrátiť poskytnutý príspevok alebo jeho časť v súlade s článkom 10. VZP.

2.10. Finančný príspevok nemožno poskytnúť Prijímateľovi, ktorý má povinnosť zapísať sa do registra partnerov verejného sektora podľa Zákona o RPVS a nie je v tomto registri zapísaný. Poskytovateľ overuje splnenie podmienok podľa prvej vety tohto odseku už počas posudzovania žiadosti o príspevok zo strany Prijímateľa v zmysle Výzvy a Prijímateľ je povinný tieto podmienky spĺňať počas celej Realizácie Aktivít Projektu. Ak Prijímateľ porušil svoju povinnosť zápisu do registra partnerov verejného sektora a bol mu počas trvania tohto porušenia povinnosti vyplatený Finančný príspevok alebo jeho časť, ide o podstatné porušenie Zmluvy podľa článku 9. VZP a Prijímateľ je povinný vrátiť Finančný príspevok alebo jeho časť v súlade s článkom 10. VZP, ak z usmernenia Poskytovateľa nevyplýva inak.

2.11. Finančný príspevok nemožno poskytnúť Prijímateľov, ak je on ako subjekt, jeho štatutárny orgán/člen štatutárneho orgánu alebo jeho konečný užívateľ subjektom, na ktorý sa vzťahujú medzinárodné sankcie a/alebo ktorý je uvedený v zoznamoch medzinárodných sankcií. Poskytovateľ overuje splnenie podmienok podľa prvej vety tohto odseku už počas posudzovania žiadosti o príspevok zo strany Prijímateľa v zmysle Výzvy a Prijímateľ je povinný tieto podmienky spĺňať počas celej Realizácie Aktivít Projektu. Prijímateľ musí zabezpečiť, aby sa žiadne finančné prostriedky priamo ani nepriamo nesprístupnili fyzickým osobám alebo právnickým osobám, subjektom, orgánom alebo subjektom s nimi spojenými, ktoré sú uvedené v zoznamoch medzinárodných sankcií, ani sa nesmú poskytnúť v ich prospech, a to vrátane akéhokoľvek subjektu zainteresovaného na strane Prijímateľa (týka sa najmä Prijímateľových užívateľov, dodávateľov a/alebo subdodávateľov). Medzinárodná sankcia je stanovená najmä na základe rozhodnutia bezpečnostnej rady OSN alebo Právnych aktov EÚ alebo Právnych predpisov SR. Zoznamy medzinárodných sankcií sú uvedené najmä v prílohe I nariadenia rady (EÚ) 269/2014, v čl. 5, v čl. 5aa ods. 1 a v prílohe XIX nariadenia Rady (EÚ) 833/2014.

2.12. Pridelenie finančnej alokácie zo strany Poskytovateľa bude Prijímateľovi priznaná až po riadnom ukončení overovania všetkých žiadostí o poskytnutie príspevku zo strany Prijímateľa, a to na základe rozhodnutia o schválení, resp. neschválení žiadosti o poskytnutí príspevku.

2.13. MAS je ako Prijímateľ oprávnená v rámci vykonávania miestneho rozvoja vedeného komunitou LEADER primerane plniť úlohy Poskytovateľa podľa ust. § 10 a § 13 ods. 1 až 6 Zákona o príspevkoch z EPFRV. MAS vyhlasuje v rámci vykonávania miestneho rozvoja vedeného komunitou LEADER výzvu podľa ust. § 10 Zákona o príspevkoch z EPFRV zverejnením na svojom webovom sídle po jej schválení Poskytovateľom. V konaní o žiadosti MAS po posúdení žiadosti v rámci miestneho rozvoja vedeného komunitou LEADER postupuje žiadosť Poskytovateľovi na ďalšie konanie o žiadosti podľa ust. § 13 Zákona o príspevkoch z EPFRV. MAS je v rámci vykonávania miestneho rozvoja vedeného komunitou LEADER oprávnená na základe písomnej dohody s Riadiacim orgánom plniť aj iné úlohy ako úlohy podľa prvej vety tohto článku alebo Nariadenia 2021/1060.

2.14. Zmluvné strany sa dohodli, že celková dĺžka realizácie aktivít projektu (v mesiacoch) je [.], pričom harmonogram realizácie aktivít začína od [01/xx/xxxx] a končí dňom [xx/xx/xxxx], ktorým sa ukončuje fyzická realizácia aktivít projektu.

2.15. Zmluvné strany sa dohodli, že realizácia projektu a dosahovanie stanovených cieľov projektu bude prebiehať prostredníctvom nasledujúcich merateľných ukazovateľov projektu:

· Názov merateľného ukazovateľa č. 1 [podľa ŽoPP v ITMS2014+]
·  Kód merateľného ukazovateľa č. 1: [podľa ŽoPP v ITMS2014+]
·  Merná jednotka merateľného ukazovateľa č. 1: [podľa ŽoPP v ITMS2014+]
·  Typ závislosti merateľného ukazovateľa č. 1: [podľa ŽoPP v ITMS2014+]
·  Celková cieľová hodnota merateľného ukazovateľa č. 1: [podľa ŽoPP v ITMS2014+]

· Názov merateľného ukazovateľa č. 2 [podľa ŽoPP v ITMS2014+]
· Kód merateľného ukazovateľa č. 2: [podľa ŽoPP v ITMS2014+]
·  Merná jednotka merateľného ukazovateľa č. 2: [podľa ŽoPP v ITMS2014+]
·  Typ závislosti merateľného ukazovateľa č. 2: [podľa ŽoPP v ITMS2014+]
·  Celková cieľová hodnota merateľného ukazovateľa č. 2: [podľa ŽoPP v ITMS2014+]

· Názov merateľného ukazovateľa č. 3 [podľa ŽoPP v ITMS2014+]
· Kód merateľného ukazovateľa č. 3: [podľa ŽoPP v ITMS2014+]
·  Merná jednotka merateľného ukazovateľa č. 3: [podľa ŽoPP v ITMS2014+]
·  Typ závislosti merateľného ukazovateľa č. 3: [podľa ŽoPP v ITMS2014+]
·  Celková cieľová hodnota merateľného ukazovateľa č. 3: [podľa ŽoPP v ITMS2014+]

· [bookmark: _Hlk235169157]Názov merateľného ukazovateľa č. 4 O.31. Počet podporovaných stratégií miestneho rozvoja (LEADER) alebo prípravných akcií
· Kód merateľného ukazovateľa č. 4: O0001 
·  Merná jednotka merateľného ukazovateľa č. 4: počet
·  Typ závislosti merateľného ukazovateľa č. 4: Súčet 
·  Celková cieľová hodnota merateľného ukazovateľa č. 4: 1

2.16. K naplneniu záväzne stanovených cieľových hodnôt jednotlivých merateľných ukazovateľov dochádza v súlade s ustanoveniami 6.14 tejto Zmluvy.


3. VÝDAVKY PROJEKTU A POSKYTNUTIE FINANČNÉHO PRÍSPEVKU
3. 
3.1. Poskytovateľ a Prijímateľ sa dohodli na nasledujúcom:
3.1.1. Celkové oprávnené výdavky predstavujú sumu [.] EUR (slovom: [.] eur);
3.1.2. Poskytovateľ poskytne Prijímateľovi Finančný príspevok z Európskeho poľnohospodárskeho fondu pre rozvoj vidieka maximálne do výšky [.] EUR (slovom: [.] eur), čo predstavuje [.] % z Celkových oprávnených výdavkov podľa bodu 3.1.1. Zmluvy;
3.1.3. Poskytovateľ poskytne Prijímateľovi finančný príspevok zo štátneho rozpočtu SR maximálne do výšky [.] EUR (slovom: [.] eur), čo predstavuje [.] % z Celkových oprávnených výdavkov podľa bodu 3.1.1. Zmluvy;
3.1.4. Prijímateľ vyhlasuje, že:
a) má zabezpečené vlastné zdroje financovania Projektu vo výške [.] %, čo predstavujúce sumu [.]  EUR (slovom: [.] eur) z Celkových oprávnených výdavkov podľa bodu 3.1.1. Zmluvy (toto vyhlásenie sa neuplatní, ak je prijímateľom Miestna akčná skupina); a
b) zabezpečí zdroje financovania na úhradu všetkých Neoprávnených výdavkov na Realizáciu Aktivít Projektu, ktoré vzniknú v priebehu Realizácie Aktivít Projektu a budú nevyhnutné na dosiahnutie cieľa Projektu v zmysle Zmluvy.
3.1.5. v prípade zapojenia Užívateľov, rozdiel medzi Celkovými oprávnenými výdavkami podľa bodu 3.1.1. Zmluvy a Finančným príspevkom podľa bodov 3.1.2. a 3.1.3. Zmluvy predstavuje spolufinancovanie projektov Užívateľov. Toto spolufinancovanie zabezpečujú Užívatelia, pričom Prijímateľ (Miestna akčná skupina) nie je povinný zabezpečiť vlastné zdroje na jeho úhradu; ustanovenie bodu 3.1.4. Zmluvy sa v tomto rozsahu neuplatní.

3.2. Maximálna výška poskytnutia Finančného príspevku uvedená v bodoch 3.1.1., 3.1.2. a 3.1.3. odseku 3.1. Zmluvy nesmie byť prekročená. Výnimkou je, ak k prekročeniu dôjde z technických dôvodov na strane Poskytovateľa, v dôsledku ktorých môže byť odchýlka vo výške Finančného príspevku maximálne 0,01 % z maximálnej výšky poskytnutia Finančného príspevku uvedenej v bodoch 3.1.1., 3.1.2. a 3.1.3. odseku 3.1. Zmluvy. Prijímateľ súčasne berie na vedomie, že výška poskytnutia Finančného príspevku na úhradu časti Oprávnených výdavkov, ktorá bude skutočne uhradená Prijímateľovi, závisí od výsledkov Užívateľmi vykonaného obstarávania služieb, tovarov a stavebných prác a z neho vyplývajúcej úpravy rozpočtu projektov Užívateľov, od posúdenia výšky jednotlivých výdavkov s ohľadom na pravidlá posudzovania hospodárnosti, efektívnosti, účelnosti a účinnosti výdavkov, ako aj od splnenia ostatných podmienok uvedených v Zmluve vrátane podmienok oprávnenosti výdavkov podľa článku 14. VZP.
  
3.3. Poskytovateľ poskytuje Finančný príspevok Prijímateľovi výlučne v súvislosti s Realizáciou aktivít Projektu za splnenia všetkých podmienok stanovených:
3.3.1. Zmluvou;
3.3.2. Právnymi predpismi SR;
3.3.3. Právnymi aktmi EÚ;
3.3.4. Systémom riadenia, Metodickými usmerneniami Riadiaceho orgánu vydanými na jeho základe a Systémom finančného riadenia;
3.3.5. aktuálnou verziou SP SPP 2023 – 2027, Výzvou a jej prílohami, vrátane podkladov pre vypracovanie a predkladanie žiadostí o poskytnutie Finančného príspevku, ak boli tieto podklady predmetom Zverejnenia;
3.3.6. Právnymi dokumentmi a riadiacou dokumentáciou vydanými Poskytovateľom a Riadiacim orgánom;
3.3.7. v prípade zapojenia Užívateľov, Systémom riadenia, ZoP Užívateľov, Výzvou vyhlásenou Prijímateľom na predkladanie žiadostí o poskytnutie príspevku a jej prílohami;
3.3.8. v prípade Schémy štátnej pomoci a schémy pomoci „de minimis“, ak sa vo vzťahu k Projektu uplatňuje.

3.4. Prijímateľ sa zaväzuje použiť poskytnutý príspevok výlučne na úhradu Oprávnených výdavkov na Realizáciu Aktivít Projektu a za splnenia podmienok stanovených v Zmluve a v právnych predpisoch, aktoch alebo dokumentoch uvedených v bodoch 3.3.2. až 3.3.8. odseku 3.3 Zmluvy a vyplývajúcich zo Schválenej žiadosti o poskytnutie Finančného príspevku.

3.5. Prijímateľ sa zaväzuje nepožadovať dotáciu, príspevok, grant alebo inú formu pomoci na Realizáciu Aktivít Projektu, na ktorú je poskytovaný Finančný príspevok v zmysle tejto Zmluvy, a ktorá by predstavovala dvojité financovanie alebo spolufinacovanie tých istých výdavkov zo zdrojov iných rozpočtových kapitol štátneho rozpočtu SR, štátnych fondov, z iných verejných zdrojov alebo zdrojov EÚ. Prijímateľ je povinný dodržať pravidlá krížového financovania uvedené v Systéme finančného riadenia. Prijímateľ je povinný zabezpečiť, aby uvedené povinnosti boli splnené aj zo strany Užívateľov vo vzťahu k realizácii ich projektov na základe ZoP. V prípade porušenia uvedených povinností je Poskytovateľ oprávnený žiadať od Prijímateľa vrátenie poskytnutého Finančného príspevku alebo jeho časti a Prijímateľ je povinný vrátiť poskytnutý Finančný príspevok alebo jeho časť v súlade s článkom 10. VZP.

3.6. Prijímateľ berie na vedomie, že Finančný príspevok, a to aj každá jeho časť, je finančným prostriedkom vyplateným zo štátneho rozpočtu SR. Na kontrolu a audit použitia týchto finančných prostriedkov, ukladanie a vymáhanie sankcií za porušenie finančnej disciplíny sa vzťahuje režim upravený v Zmluve, v Právnych predpisoch SR a v Právnych aktoch EÚ (najmä v Zákone o príspevkoch z EPFRV, v Zákone o rozpočtových pravidlách a v Zákone o finančnej kontrole a audite). Prijímateľ sa súčasne zaväzuje počas platnosti a účinnosti Zmluvy dodržiavať všetky predpisy a dokumenty uvedené v odseku 3.3. Zmluvy.

3.7. Ustanovením odseku 3.1. Zmluvy nie je dotknuté právo Poskytovateľa alebo iného oprávneného orgánu (napr. Orgánu auditu) vykonať finančnú úpravu v zmysle článku 103 Všeobecného nariadenia.

3.8. Vzhľadom na charakter Aktivít, ktoré sú obsahom Projektu a v súlade s podmienkami poskytnutia Finančného príspevku stanovenými vo Výzve, poskytnutie Finančného príspevku podľa Zmluvy nepodlieha uplatňovaniu pravidiel štátnej pomoci. Ak Prijímateľ zmení charakter Aktivít alebo bude v rámci Projektu alebo v súvislosti s ním vykonávať akékoľvek úkony, v dôsledku ktorých by sa pravidlá štátnej pomoci stali uplatniteľnými na Projekt, je povinný vrátiť alebo vymôcť vrátenie štátnej pomoci poskytnutej v rozpore s uplatniteľnými pravidlami vyplývajúcimi z Právnych predpisov SR alebo Právnych aktov EÚ, spolu s úrokmi vo výške, v lehotách a spôsobom vyplývajúcim z príslušných Právnych predpisov SR alebo Právnych aktov EÚ. Poskytovateľ je súčasne povinný vrátiť poskytnutý príspevok alebo jeho časť v dôsledku porušenia povinnosti podľa druhej vety tohto odseku podľa článku 10. VZP. Povinnosti Poskytovateľa uvedené v článku 6. VZP nie sú týmto ustanovením dotknuté.

4. KOMUNIKÁCIA ZMLUVNÝCH STRÁN A DORUČOVANIE
4. 
4.1. Komunikácia Zmluvných strán podľa tejto Zmluvy pre svoju záväznosť prebieha v písomnej forme a v elektronickej podobe. Zmluvné strany komunikujú preferovane prostredníctvom Informačného monitorovacieho systému podľa odseku 4.2. Zmluvy. V rámci komunikácie sú Zmluvné strany povinné uvádzať kód Projektu a názov Projektu podľa odseku 2.1. Zmluvy. Ak Zmluvné strany použijú pre vzájomnú písomnú komunikáciu listinnú podobu, zaväzujú sa používať poštové adresy uvedené v záhlaví Zmluvy, ak nedošlo k oznámeniu zmeny adresy spôsobom v súlade s článkom 6.Zmluvy. Doručovanie písomných zásielok v listinnej podobe osobne prostredníctvom kuriéra Poskytovateľovi je možné výlučne v úradných hodinách podateľne Poskytovateľa zverejnených verejne prístupným spôsobom.

4.2. Pod elektronickou podobou komunikácie podľa odseku 4.1. Zmluvy sa okrem preferovaného spôsobu komunikácie prostredníctvom Informačného monitorovacieho systému (netýka sa elektronického podania v Informačnom monitorovacom systéme, ktoré je považované za podanie prostredníctvom Ústredného portálu verejnej správy) rozumie najmä bežná komunikácia prostredníctvom elektronickej správy (e-mailu) alebo komunikácia prostredníctvom Ústredného portálu verejnej správy (pričom zo strany Poskytovateľa nejde o výkon verejnej moci, iba o využívanie existujúcich technických prostriedkov vhodných na komunikáciu).

4.3. V prípade oznámenia, výzvy, žiadosti alebo iného dokumentu (ďalej ako „písomnosť“) sa za deň doručenia písomnosti Zmluvnej strane považuje:
4.3.1. kalendárny deň, kedy bola písomnosť odoslaná v Informačnom monitorovacom systéme Zmluvnou stranou prostredníctvom evidencie Komunikácia v Informačnom monitorovacom systéme; v prípade doručovania Správy o zistenej nezrovnalosti Prijímateľovi prostredníctvom Informačného monitorovacieho systému, sa bude táto považovať za doručenú momentom zverejnenia Správy o zistenej nezrovnalosti vo verejnej časti Informačného monitorovacieho systému; v prípade doručovania ŽoV Prijímateľovi prostredníctvom Informačného monitorovacieho systému, sa bude táto považovať za doručenú momentom zverejnenia ŽoV vo verejnej časti Informačného monitorovacieho systému;
4.3.2. kalendárny deň vyplývajúci z ust. § 32 ods. 5 Zákona o e-Governmente, ak k doručovaniu písomnosti dochádza prostredníctvom Ústredného portálu verejnej správy podľa odseku 4.2. Zmluvy;
4.3.3. kalendárny deň, kedy bude elektronická správa k dispozícii, prístupná na e-mailovom serveri slúžiacom na prijímanie elektronickej pošty Zmluvnej strany, ktorá je adresátom, teda momentom, kedy Zmluvnej strane, ktorá je odosielateľom príde potvrdenie o úspešnom doručení zásielky; ak nie je objektívne z technických dôvodov možné nastaviť automatické potvrdenie o úspešnom doručení zásielky, ako vyplýva z bodu 4.5.3. Zmluvy, Zmluvné strany výslovne súhlasia s tým, že zásielka doručovaná elektronicky bude považovaná za doručenú momentom odoslania elektronickej správy Zmluvnou stranou, ak táto Zmluvná strana nedostala automatickú informáciu o nedoručení elektronickej správy alebo momentom, ktorým sa za doručenú považuje zásielka doručovaná v listinnej podobe podľa Zmluvy, pokiaľ ju Poskytovateľ doručuje aj v listinnej podobe.

4.4. Písomnosť zasielaná druhej Zmluvnej strane v listinnej podobe podľa Zmluvy, sa považuje pre účely Zmluvy za doručenú, ak dôjde do dispozície druhej Zmluvnej strany na adrese uvedenej v záhlaví Zmluvy (prípadne ak došlo k oznámeniu zmeny adresy v súlade s článkom 6. Zmluvy, na takto oznámenú adresu), a to aj v prípade, ak adresát písomnosť neprevzal, pričom za deň doručenia písomnosti sa považuje kalendárny deň, kedy došlo k:
4.4.1. uplynutiu úložnej (odbernej) lehoty písomnosti zasielanej poštou druhou Zmluvnou stranou, ak nedôjde k jej vráteniu podľa bodu 4.4.3. odseku 4.3 Zmluvy;
4.4.2. odopretiu prijatia písomnosti, v prípade odopretia prevziať písomnosť doručovanú poštou alebo osobným doručením;
4.4.3. vráteniu písomnosti odosielateľovi, v prípade vrátenia zásielky späť (bez ohľadu na prípadnú poznámku „adresát neznámy“).

4.5. Za účelom realizácie doručovania prostredníctvom e-mailu sa Zmluvné strany zaväzujú:
4.5.1. vzájomne si písomne oznámiť svoje emailové adresy, ktoré budú v rámci tejto formy komunikácie záväzne používať, a ich aktualizáciu, pričom nesplnenie tejto povinnosti bude zaťažovať tú Zmluvnú stranu, ktorá oznámenie aktuálnych údajov nevykonala aj v tom zmysle, že zásielka doručená na neaktuálnu e-mailovú adresu sa bude považovať na účely tejto Zmluvy za riadne doručenú;
4.5.2. vzájomne si písomne oznámiť všetky údaje, ktoré budú potrebné pre tento spôsob doručovania;
4.5.3. zabezpečiť nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov; ak to nie je objektívne možné z technických dôvodov, Zmluvná strana, ktorá má tento technický problém, jeho existenciu oznámi druhej Zmluvnej strane, v dôsledku čoho sa na ňu bude aplikovať výnimka z pravidla o momente doručenia uvedená za bodkočiarkou v bode 4.4.3. odseku 4.3 Zmluvy.

4.6. Prijímateľ je zodpovedný za riadne označenie poštovej schránky na účely písomnej komunikácie Zmluvných strán.

4.7. Zmluvné strany sa zaväzujú, že vzájomná komunikácia bude prebiehať v slovenskom jazyku. Všetka dokumentácia predkladaná Prijímateľom v súvislosti so Zmluvou a/alebo s Projektom bude predkladaná v slovenskom jazyku a v prípade, ak bola vyhotovená v inom ako slovenskom jazyku, pre jej použitie pre účely Projektu a/alebo Zmluvy je potrebný úradný preklad do slovenského jazyka. Ak to Poskytovateľ výslovne nevylúči vo Výzve a/alebo v Právnom dokumente, môže byť predkladaná aj v českom jazyku bez potreby úradného prekladu. Poskytovateľ môže vo Výzve alebo v Právnom dokumente umožniť predkladať uvedenú dokumentáciu aj v inom jazyku bez potreby úradného prekladu do slovenského jazyka.
5. 

5. OSOBITNÉ DOJEDNANIA
5.1. Prijímateľ sa zaväzuje predkladať Žiadosti o platbu priebežne počas Realizácie Aktivít Projektu. Žiadosť o platbu predloží Prijímateľ, najneskôr do troch (3) mesiacov od nadobudnutia účinnosti Zmluvy, prostredníctvom systému financovania „Paušálna platba“, ak Poskytovateľ v osobitných prípadoch neurčí inú lehotu na splnenie tejto povinnosti, a to bez zbytočného odkladu za splnenia nižšie uvedených podmienok, a to spôsobom bližšie definovaným vo Výzve na predkladanie ŽoPP na chod MAS a animácie a v Príručke pre prijímateľa:
5.1.1. rozdelenie formy financovania – oprávnené výdavky na chod a animácie MAS za každé sledované obdobie sú financované v pomere:
a) 90 % formou paušálnej platby poskytovanej vopred na začiatku príslušného sledovaného obdobia;
b) 10 % formou refundácie skutočne vynaložených a uhradených výdavkov vyplácanej ex-post po skončení príslušného sledovaného obdobia na základe predložených účtovných dokladov;
c) celkové náklady na Animácie (chod MAS) nesmú presiahnuť 25 % celkových výdavkov; 
5.1.2. podmienky pre poskytnutie paušálnej platby – prvú žiadosť o platbu je Prijímateľ oprávnený predložiť Bezodkladne po nadobudnutí účinnosti Zmluvy. Podmienkou pre jej schválenie a vyplatenie zo strany Poskytovateľa je preukázanie existencie administratívnej a personálnej kapacity pre zabezpečenie fungovania a chodu MAS, a to spôsobom určeným v Príručke pre prijímateľa:
a) všeobecný princíp strategickej podmienenosti – Zmluvné strany sa dohodli, že oprávnenosť a výška paušálnej platby vo výške 90 %  prislúchajúcej Celkovým oprávneným výdavkom na financovanie prevádzkových nákladov na príslušné sledované obdobie, poskytovanej Prijímateľovi vopred, je priamo podmienená priebežným alikvotným napĺňaním Stratégie miestneho rozvoja v predchádzajúcom sledovanom období. Prijímateľ je povinný preukazovať plnenie strategických míľnikov prostredníctvom vecno-finančných ukazovateľov; 
b) index vyhlásených výziev predstavuje percentuálny pomer medzi počtom výziev na predkladanie žiadostí o príspevok, ktoré boli vyhlásené Prijímateľom v hodnotenom období, a počtom výziev plánovaných na toto obdobie v schválenom harmonograme výziev MAS platnom pre dané obdobie;
c) index predložených projektov predstavuje percentuálny pomer medzi celkovým finančným objemom žiadostí o príspevok, ktoré Prijímateľ od konečných Užívateľov v rámci výziev prijal, zabezpečil proces administratívneho overenia formálnych podmienok a následne kvalitatívneho overenia odborných podmienok poskytnutia Finančného príspevku, ktoré následne postúpil Poskytovateľovi na schválenie, a finančnou alokáciou určenou pre príslušné obdobie Stratégie miestneho rozvoja;
5.1.3. dosahovanie strategických míľnikov v čase – Prijímateľ sa zaväzuje plniť strategické míľniky v nasledovnej časovej následnosti:
a) pre prvé sledované obdobie je Míľnikom preukázanie  pripravenosti Stratégie miestneho rozvoja. Prijímateľ je povinný najneskôr do 31. decembra 2026 predložiť Poskytovateľovi schválený ročný harmonogram výziev na rok 2027 a preukázať zverejnenie predbežných oznámení k plánovaným výzvam na svojom webovom sídle. Splnenie tohto míľnika je na 100 % podmienkou pre uvoľnenie plnej výšky paušálnej platby vopred na prvý štvrťrok 2027;
b) míľnikom je kontinuita vyhlasovania výziev. Prijímateľ je povinný dosiahnuť index vyhlásených výziev na úrovni minimálne 85 % z plánu stanoveného v harmonograme výziev pre príslušný štvrťrok. Splnenie tohto míľnika je podmienkou pre uvoľnenie plnej výšky paušálnej platby vopred na nasledujúce obdobie; míľnikom je reálna implementácia projektov na území príslušnej MAS. Prijímateľ preukazuje plnenie prostredníctvom indexu vyhlásených výziev a indexu predložených projektov, pričom sa vyžaduje dosiahnutie hodnoty Indexu vyhlásených výziev na úrovni 100 % a Indexu predložených projektov na úrovni minimálne 80 % finančnej alokácie určenej pre príslušný štvrťrok, v súlade so schváleným harmonogramom výziev a finančným plánom Stratégie miestneho rozvoja;
5.1.4. vyhlásenie o začatí realizácie aktivít projektu - Prijímateľ týmto dokumentom vyhlasuje splnenie nasledovných náležitostí:
a) splnenie realizácie aktivít projektu v súlade s harmonogramom;
b) zriadenie administratívnych a personálnych kapacít MAS;
c) zriadenie a funkčnosť povinných orgánov MAS, na základe uznesení príslušného schvaľovacieho orgánu MAS;
5.1.5. mechanizmus krátenia a pozastavenia budúcich platieb:
a) pomerné krátenie – v prípade, že Prijímateľ na konci hodnoteného sledovaného obdobia nedosiahne požadované percentuálne plnenie míľnikov podľa bodu 5.1.3. Zmluvy, suma paušálnej platby poskytovanej vopred sa alikvotne skráti o hodnotu zodpovedajúcu percentu neplnenia daného míľnika;
b) úplné pozastavenie – v prípade, ak miera plnenia indexu vyhlásených výziev alebo indexu predložených projektov klesne pod kritickú hranicu 50 % v porovnaní s plánom pre hodnotené obdobie, Poskytovateľ pozastaví poskytovanie ďalšej platby na financovanie prevádzkových nákladov a animácií MAS. Poskytovanie platby sa obnoví až po preukázateľnom splnení zameškaných strategických ukazovateľov a míľnikov.

5.2. Osobitné ustanovenia pre úpravu míľnikov z dôvodu pochybenia Poskytovateľa alebo vyššej moci:
5.2.1. Odklad plnenia - v prípade, ak dôjde k omeškaniu s plnením strategických míľnikov podľa bodu 5.2.3. Zmluvy z dôvodov na strane Poskytovateľa (najmä z dôvodu predĺženia lehôt na schvaľovanie dokumentácie, výziev, metodických usmernení alebo z dôvodu preukázateľnej nefunkčnosti Informačného monitorovacieho systému) alebo z dôvodu zásahu vyššej moci, sankčný mechanizmus podľa bodu 5.1.5. Zmluvy sa neuplatní;
5.2.2. Plošná zmena zmluvy - Poskytovateľ je v prípadoch podľa bodu 5.2.1. Zmluvy oprávnený z vlastného podnetu pristúpiť k plošnej úprave lehôt, harmonogramov a percentuálnych hodnôt dotknutých strategických míľnikov. Táto úprava sa vykoná plošnou zmenou Zmluvy (napr. formou hromadného dodatku alebo oznámenia o plošnej zmene v súlade so všeobecnými zmluvnými podmienkami), pričom upravené míľniky budú záväzné pre všetky dotknuté subjekty od momentu účinnosti tejto plošnej zmeny;
5.2.3. Posúdenie príčinnej súvislosti - omeškanie Prijímateľa s plnením míľnikov sa považuje za ospravedlnené výlučne v rozsahu, v akom bolo priamo a preukázateľne spôsobené konkrétnym pochybením Poskytovateľa alebo udalosťou vyššej moci. Po pominutí týchto prekážok je Prijímateľ povinný Bezodkladne pokračovať v plnení strategických míľnikov podľa upraveného časového plánu. 

5.3. Poskytovateľ nie je povinný poskytovať plnenie podľa Zmluvy dovtedy, kým Prijímateľ nesplní povinnosti uvedené v bodoch 5.3.1. až 5.3.5. Zmluvy, prípadne nepreukáže splnenie a/alebo objektívnu nemožnosť splnenia všetkých povinností uvedených v bodoch v bodoch 5.3.1. až 5.3.5. tohto odseku Zmluvy, spôsobom požadovaným Poskytovateľom alebo vyplývajúcim z tejto Zmluvy, a to v každom z nasledujúcich prípadov:
5.3.1. včasné splnenie oznamovacej povinnosti podľa bodu tohto článku a poskytnutie všetkej potrebnej súčinnosti za účelom zriadenia a vzniku záložného práva alebo iného zabezpečenia pohľadávky z Príspevku voči konkrétnemu Užívateľovi;
5.3.2. splnenie povinností a záväzkov Prijímateľa týkajúcich sa postúpenia pohľadávok z Príspevku voči Užívateľovi a oznámenie postúpenia dohodnutým spôsobom;
5.3.3. vznik platného zabezpečenia pohľadávky (aj budúcej) Poskytovateľa voči Prijímateľovi, ktorá by mu mohla vzniknúť zo Zmluvy, kde hodnota zabezpečenia musí zodpovedať podmienkam uvedeným v článku 13. VZP, ak takéto zabezpečenie bude Poskytovateľ požadovať;
5.3.4. zrealizovanie Verejného obstarávania podľa Zákona o Verejnom obstarávaní alebo obstarávania tovarov, služieb a/alebo stavebných prác podľa podmienok určených Poskytovateľom a stanovených v Právnych dokumentoch a v prípadoch, ak sa na obstarávanie tovarov, služieb a/alebo stavebných prác nevzťahuje Zákon o Verejnom obstarávaní, je Prijímateľ povinný postupovať pri zadávaní zákaziek podľa pravidiel upravených v aktuálnom Metodickom usmernení Riadiaceho orgánu č. 3/2025 o verejnom obstarávaní tovarov, služieb a stavebných prác pri implementácii projektových intervencii v rámci SP SPP 2023 – 2027 a v súlade s článkom 3. VZP a ustanoveniami Príručky pre prijímateľa;
5.3.5. poistenie majetku aspoň v rozsahu majetku obstaraného alebo zhodnoteného v súvislosti s Realizáciou Aktivít Projektu, ktorý je zahrnutý v Žiadosti o platbu, ak Poskytovateľ nestanovil vo Výzve alebo v inom Právnom dokumente, že poistenie sa nevyžaduje.

5.4. V nadväznosti na odseky 2.1, 2.3 a 2.4 Zmluvy a v prípade zapojenia Užívateľov, sa Zmluvné strany dohodli na nasledovných osobitných dojednaniach týkajúcich sa skutočnosti, že v podmienkach SP SPP 2023 - 2027 Prijímateľ realizáciu Aktivít Projektu zabezpečuje nasledovne:
5.4.1. MAS je povinná pri schvaľovaní, výbere, riadení  a kontrole projektov Užívateľov a ostatných úkonoch týkajúcich sa plnenia SP SPP 2023 - 2027, postupovať podľa Metodických usmernení Riadiaceho orgánu a Príručky pre prijímateľa, ktoré pre implementáciu SP SPP 2023 - 2027 vydáva Riadiaci orgán a Poskytovateľ a podľa Schválenej žiadosti o príspevok. V prípade rozporu medzi uvedenými dokumentmi a Zmluvou, má prednosť úprava uvedená v Zmluve, ak sa Zmluvné strany výslovne nedohodnú inak. Prijímateľ je oprávnenou osobou a vykonáva vo vzťahu k projektom Užívateľa finančnú kontrolu podľa Zákona o finančnej kontrole a audite;
5.4.2. Zmluvné strany si navzájom poskytujú súčinnosť aj vo vzťahu k úrovni Užívateľa za účelom efektívnej realizácie úkonov, ktoré sú potrebné pre naplnenie SP SPP 2023 - 2027, a to najmä prostredníctvom nasledovných činností/úkonov/plnení:
a) Poskytovateľ je oprávnený prostredníctvom Právnych dokumentov a Riadiacej dokumentácie Poskytovateľa  usmerňovať činnosť MAS a činnosť Užívateľov vo vzťahu k poskytovaniu Príspevkov Užívateľom a MAS je povinná tieto usmernenia plniť; obdobná povinnosť Užívateľov bude upravená v ZoP;
b) Poskytovateľ je oprávnený kontrolovať správnosť poskytovania Príspevkov Užívateľom a žiadať MAS o prijatie opatrení na odstránenie nedostatkov zistených pri takejto kontrole, súčasne je MAS povinná umožniť kontrolu a splniť všetky uložené opatrenia v termínoch stanovených Poskytovateľom;
c) MAS je povinná na základe požiadavky Poskytovateľa poskytnúť všetky Poskytovateľom požadované informácie vo vzťahu k poskytovaniu Príspevkov Užívateľom spôsobom a v lehotách požadovaných Poskytovateľom;
d) Poskytovateľ sa zaväzuje poskytnúť MAS usmernenie týkajúce sa postupu pri implementácii SP SPP 2023 - 2027 na základe písomnej požiadavky MAS adresovanej na Poskytovateľa;
5.4.3. Prijímateľ je povinný pri implementácii SP SPP 2023 - 2027 postupovať podľa Zákona o finančnej kontrole a audite. Projekt Užívateľa musí byť v súlade so SP SPP 2023 - 2027. Prijímateľ je povinný uplatňovať pravidlá oprávnenosti výdavkov stanovené vo Výzve.
5.4.4. Bez ohľadu na ktorýkoľvek z bodov 5.5.1. až 5.5.3. Zmluvy, ako aj iné ustanovenia Zmluvy, je Prijímateľ zodpovedný voči Poskytovateľovi za konanie a/alebo opomenutie Užívateľa; z tejto zodpovednosti sa Prijímateľ nemôže vyviniť a ani sa jej inak zbaviť.

5.5. V zmysle ust. § 401 Obchodného zákonníka Prijímateľ vyhlasuje, že predlžuje premlčaciu dobu na všetky nároky Poskytovateľa, ktoré vyvstanú zo Zmluvy alebo v súvislosti so Zmluvou, najmä, avšak nie výlučne nároky týkajúce sa:
5.5.1. vrátenia poskytnutého Finančného príspevku alebo jeho časti; 
5.5.2. krátenia poskytnutého Finančného príspevku alebo jeho časti;
5.5.3. náhrady škody;
5.5.4. bezdôvodného obohatenia; ako aj
5.5.5. zmluvných pokút, úrokov z omeškania a akýchkoľvek iných sankcií,
a to na desať (10) rokov od doby, kedy premlčacia doba začala plynúť po prvý (1.) raz.

5.6. Ak podľa Zmluvy udeľuje Poskytovateľ súhlas týkajúci sa Prijímateľa alebo Projektu, na udelenie takéhoto súhlasu nemá Prijímateľ právny nárok, ak Právne predpisy SR alebo Právne akty EÚ neustanovujú inak.

5.7. Ak v rámci Projektu dochádza k dodaniu tovarov, poskytnutiu služieb alebo vykonaniu stavebných prác po uhradení preddavkovej platby Prijímateľom Dodávateľovi, spôsob a lehoty dodania/poskytnutia alebo vykonania plnenia vyplývajú zo zmluvy uzavretej medzi Prijímateľom a jeho Dodávateľom, pričom tieto nesmú byť v rozpore s pravidlami stanovenými Poskytovateľom v Právnych dokumentoch (napr. v Príručke pre Prijímateľa).

6. ZMENA ZMLUVY
6. 
6.1. Zmenu Zmluvy môže iniciovať každá Zmluvná strana. Zmena Zmluvy zahŕňa aj zmenu samotného Projektu a z toho vyplývajúcich práv a povinností Zmluvných strán, pričom zmena Projektu sa nemusí prejaviť ako zmena zmluvného textu.

6.2. Vzhľadom na inominátny charakter zmluvného vzťahu založeného Zmluvou sa Zmluvné strany zaväzujú vyvinúť maximálne úsilie na to, aby ich zmluvný vzťah bol vždy aktuálny a svojím obsahom zodpovedal stavu Projektu. Za tým účelom je Prijímateľ povinný Bezodkladne oznámiť Poskytovateľovi všetky zmeny alebo skutočnosti, ktoré majú alebo môžu mať negatívny vplyv na plnenie Zmluvy alebo dosiahnutie/udržanie cieľa Projektu v zmysle odseku 2.2. Zmluvy, alebo sa akýmkoľvek spôsobom týkajú alebo sa môžu týkať neplnenia povinností Prijímateľa zo Zmluvy vo vzťahu k cieľu Projektu v zmysle odseku 2.2. Zmluvy. Súčasne je Poskytovateľ oprávnený požadovať od Prijímateľa poskytnutie vysvetlení, informácií, dokumentácie alebo iného druhu súčinnosti, ktoré odôvodnene považuje za potrebné pre preskúmanie akejkoľvek záležitosti súvisiacej s Projektom, ak má alebo môže mať vplyv na Oprávnené výdavky Projektu, Realizáciu Aktivít Projektu alebo súvisí s dosiahnutím/udržaním cieľa Projektu.

6.3. Kategórie jednotlivých druhov zmien, vrátane ich definícií a podmienok uplatnenia, sú uvedené v Príručke pre prijímateľa. Ak nie sú v jednotlivých odsekoch tohto článku Zmluvy uvedené pre jednotlivé druhy zmien osobitné ustanovenia, schválená zmena sa premietne do písomného, vzostupne číslovaného dodatku k Zmluve, ktorého návrh pripraví Poskytovateľ v súlade so schválenou zmenou a zašle na odsúhlasenie Prijímateľovi. Osobitné ustanovenia sa týkajú:
6.3.1. výkonu práva Poskytovateľa jednostranným právnym úkonom zmeniť Zmluvy (ďalej aj ako „Plošná zmena“);
6.3.2. formálnej zmeny Zmluvy (ďalej ako „Formálna zmena“);
6.3.3. menej významnej Zmeny Zmluvy (ďalej ako „Menej významná zmena“) vrátane zmeny Zmluvy o , ktorú navrhol Prijímateľ a Poskytovateľ ju v plnom rozsahu akceptoval;
6.3.4. významnej zmeny Zmluvy (ďalej ako „Významná zmena“). 

6.4. Zmenu, ktorá má charakter Podstatnej zmeny Projektu, nie je možné schváliť. Projekt, ktorý je zaťažený Podstatnou zmenou Projektu definovanou v Príručke pre prijímateľa a vo VZP, nie je možné financovať. Podstatná zmena Projektu zakladá podstatné porušenie Zmluvy Prijímateľom a je vždy spojená s povinnosťou Prijímateľa vrátiť príspevok a/alebo jeho časť. 

6.5. Prijímateľ súhlasí s tým, že Poskytovateľ vykoná právo jednostranne zmeniť Zmluvu prostredníctvom Plošnej zmeny takto:
a) Zmluva sa mení v rozsahu zmien obsiahnutých v právnom úkone Poskytovateľa, ktorý sa v rámci zmien Zmluvy označuje ako zmena Zmluvy vykonaná prostredníctvom Plošnej zmeny, z ktorého vyplýva dátum vykonania tohto právneho úkonu Poskytovateľom; právny úkon zmeny Zmluvy vykonanej prostredníctvom Plošnej zmeny nahrádza dodatok k Zmluve, ktorý sa preto nevyhotovuje;
6.5.1. Zmluvu môže Poskytovateľ zmeniť v celom rozsahu zmluvných dojednaní obsiahnutých vo VZP a v rozsahu odseku 6.3. Zmluvy, ktoré sú rovnaké pre všetkých rovnako dotknutých prijímateľov. Týmto spôsobom realizuje Poskytovateľ predovšetkým zavedenie opatrení vyplývajúcich z implementačnej praxe, majúcich horizontálne uplatnenie, aktualizačné zmeny v dôsledku zmeny Právnych aktov EÚ, Právnych predpisov SR alebo Právnych dokumentov. Týmto spôsobom nemožno zúžiť rozsah oprávnenosti určený podmienkami poskytnutia Finančného príspevku podľa Výzvy;
6.5.2. Poskytovateľ je povinný informovať Prijímateľa prostredníctvom IMS o obsahu zmeny Zmluvy vykonanej prostredníctvom plošnej zmeny najneskôr v kalendárny deň Zverejnenia takejto zmeny;
6.5.3. Ak v zmene Zmluvy vykonanej prostredníctvom Plošnej zmeny nie je uvedený neskorší dátum účinnosti, zmena Zmluvy vykonaná prostredníctvom Plošnej zmeny je účinná nasledujúci deň po jej Zverejnení prostredníctvom IMS;
6.5.4. Ak Prijímateľ so zmenou Zmluvy vykonanou prostredníctvom Plošnej zmeny nesúhlasí, je oprávnený odstúpiť od Zmluvy do dvadsiatich (20) dní, odkedy sa dozvedel o zmene Zmluvy vykonanej prostredníctvom Plošnej zmeny.

6.6. Zmluvné strany sa dohodli, že k automatickej zmene Zmluvy dochádza aj vtedy, ak Prijímateľ vykoná Formálnu zmenu. Zmena je Formálnou zmenou, ak je výsledkom postupu alebo konania podľa osobitného predpisu odlišného od Zákona o Verejnom obstarávaní a/alebo Zákona o finančnej kontrole a audite a výsledok tohto postupu alebo konania je pre Zmluvné strany záväzný (napr. zmeny v obchodnej spoločnosti podľa Obchodného zákonníka, zmeny podľa zákona č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov). K zmene Zmluvy v prípade Formálnej zmeny dochádza na základe oznámenia takejto zmeny Prijímateľom od kalendárneho dňa, kedy nastali právne účinky zmeny podľa osobitného predpisu, a ak ho nie je možné určiť, od kalendárneho dňa, kedy daná zmena skutočne nastala. Dodatok sa k Zmluve z dôvodu Formálnej zmeny nevyhotovuje. Formálna zmena sa zapracuje do Zmluvy v rámci jej ďalších zmien, ak sa ďalšie zmeny riešia prostredníctvom vyhotovenia písomného dodatku. Formálna zmena sa premietne do Informačného monitorovacieho systému v tej časti údajov, ktoré sa v dôsledku Formálnej zmeny zmenili.

6.7. Zmluvné strany sa dohodli, že všetky zmeny, ktoré navrhne Prijímateľ, a ktoré nie je možné podradiť pod niektorú zo zmien podľa bodov 6.3.1. až 6.3.4. odseku 6.3 Zmluvy, ak nie je dohodnuté inak, sa riešia tak, že Prijímateľ oznámi zmenu Poskytovateľovi pri dodržaní nasledovného postupu:
6.7.1. ak Poskytovateľ návrh Prijímateľa v plnom rozsahu a bez akejkoľvek ďalšej zmeny alebo modifikácie týkajúcej sa konečného znenia zmeny Zmluvy (vrátane zmeny Projektu) akceptuje, sú splnené podmienky na zmenu Zmluvy, k zmene Zmluvy dochádza oznámením Poskytovateľa Prijímateľovi o tom, že plne akceptoval navrhnutú zmenu, s účinnosťou od kalendárneho dňa, kedy zmena skutočne nastala alebo od neskoršieho kalendárneho dňa, ktorý je uvedený v návrhu zmeny predloženom Prijímateľom. Právny úkon oznámenia Poskytovateľa Prijímateľovi podľa predchádzajúcej vety musí byť Zverejnený v IMS a nahrádza sa ním dodatok k Zmluve, ktorý z tohto dôvodu nie sú Zmluvné strany povinné vyhotovovať;
6.7.2. realizácii postupu a právnym následkom podľa bodu 6.7.1. Zmluvy nebráni, ak za účelom podrobnejšieho preskúmania obsahu navrhovanej zmeny prebehne medzi Zmluvnými stranami pred akceptáciou zmeny Poskytovateľom komunikácia, vrátane výmeny písomných podkladov. Prijímateľ je oprávnený pôvodne predložený návrh zmeny upraviť bez toho, aby bol povinný predkladať nový návrh;
6.7.3. Ak Poskytovateľ návrh Prijímateľa na zmenu Zmluvy akceptuje inak, než je uvedené v bode 6.7.1. Zmluvy, akceptovaním návrhu zmeny Poskytovateľom dochádza k zmene Zmluvy v rozsahu akceptácie menej významnej zmeny Poskytovateľom, s účinnosťou od kalendárneho dňa, kedy zmena skutočne nastala, ak z akceptovaného návrhu na zmenu nevyplýva iný dátum účinnosti zmeny. Podľa prvej vety tohto bodu Zmluvy sa postupuje aj v prípade zmeny Zmluvy, ktorú Poskytovateľ plne akceptuje, avšak z obsahu ktorej vyplýva skorší dátum účinnosti zmeny ako tri mesiace pred prvým možným Zverejnením zmeny Zmluvy v informačnom monitorovacom systéme. Zmeny podľa prvej a druhej vety tohto bodu Zmluvy sa zrealizujú prostredníctvom písomného dodatku k Zmluve, ktorý sa vyhotoví najneskôr pred Žiadosťou o platbu (s príznakom „záverečná“), pričom takýto dodatok môže zahŕňať aj iné akceptované alebo schválené zmeny Zmluvy. Z hľadiska oprávnenosti výdavkov pre priebežne predkladané ŽoP je relevantným podkladom právny úkon oznámenia Poskytovateľa Prijímateľovi o akceptácii Menej významnej zmeny;
6.7.4. Poskytovateľ je oprávnený preklasifikovať zmenu oznámenú Prijímateľom z režimu Menej významnej zmeny na Významnú zmenu, ak má za to, že skutočný rozsah zmeny, jej dopad alebo jej účinky na práva alebo povinnosti Zmluvných strán podľa Zmluvy a/alebo na vzťahy vyplývajúce z poskytnutia Finančného príspevku na základe Zmluvy a z nich vyplývajúce práva alebo povinnosti (napr. z hľadiska dodržania pravidiel Verejného obstarávania, pravidiel štátnej pomoci) a/alebo na oprávnenosť výdavkov, je potrebné posúdiť z komplexného hľadiska v rámci postupov, ktorými sa rieši Významnej zmena. Poskytovateľ oznámi Prijímateľovi preklasifikovanie druhu zmeny a je povinný o nej následne riadne konať;
6.7.5. Poskytovateľ je oprávnený zmenu oznámenú Prijímateľom neakceptovať. Dôvody neakceptácie zmeny Poskytovateľ zahrnie do oznámenia o neakceptovaní zmeny, ktoré doručí Prijímateľovi prostredníctvom Informačného monitorovacieho systému, čím sa riešenie návrhu zmeny končí. Poskytovateľ vždy neakceptuje a neschváli zmenu, ktorá je Podstatnou zmenou Projektu.

6.8. Zmluvné strany sa dohodli, že Významné zmeny podliehajú schváleniu Poskytovateľom. Návrh Významnej zmeny predkladá Prijímateľ Poskytovateľovi na schválenie vo forme žiadosti na formulári, ktorý je pre tento druh zmien súčasťou Príručky pre prijímateľa. V článku 6. Zmluvy je stanovené, kedy je Prijímateľ povinný predložiť Poskytovateľovi návrh zmeny pred vykonaním samotnej Významnej zmeny alebo pred tým, ako Významná zmena nastala (ďalej ako „ex-ante Významná zmena“) a kedy je Prijímateľ oprávnený navrhnúť zmenu aj po uskutočnení Významnej zmeny alebo po tom, ako Významná zmena nastala (ďalej ako „ex-post Významná zmena“). Ak zmena spočíva v procesnom deji, Prijímateľ je pri ex-ante Významnej zmene povinný predložiť Poskytovateľovi návrh zmeny pred začiatkom plynutia procesného deja. Ak ide o jednorazovú skutočnosť, Prijímateľ je povinný tak urobiť pred vznikom, prípadne zánikom skutočnosti, ktorá sa má prostredníctvom vykonania ex-ante Významnej zmeny povoliť alebo odvrátiť.

6.9. Žiadosť o zmenu Zmluvy týkajúca sa Významnej zmeny musí byť riadne odôvodnená a musí obsahovať informácie/údaje, ktoré stanovuje Zmluva a Príručka pre prijímateľa, inak je Poskytovateľ oprávnený ju bez ďalšieho posudzovania neschváliť. Poskytovateľ nie je povinný navrhovanej žiadosti Prijímateľa o zmenu vyhovieť, avšak rovnako nie je oprávnený súhlas so zmenou bezdôvodne odoprieť, ak žiadosť o zmenu kumulatívne spĺňa všetky podmienky stanovené Zmluvou a podmienky z Príručky pre prijímateľa a žiadnej z podmienok sa neprieči, ak nie je výslovne dohodnuté inak. Každé neschválenie Významnej zmeny musí byť odôvodnené. Ak dôjde k neschváleniu žiadosti o zmenu, Prijímateľ nie je oprávnený realizovať takúto zmenu v rámci Realizácie aktivít Projektu; ak by k realizácii zmeny došlo, budú výdavky súvisiace s takouto zmenou Neoprávnenými výdavkami. O výsledku riešenia podanej žiadosti o zmenu informuje Poskytovateľ Prijímateľa písomne.

6.10. Zmluvné strany sa dohodli, že ex-ante Významnou zmenou je:
a) zmena miesta realizácie Projektu;
b) zmena Prijímateľa;
c) zníženie cieľovej hodnoty Merateľného ukazovateľa Projektu podľa podmienok dohodnutých v odsekoch 6.13. a 6.14. Zmluvy;
d) zmena počtu alebo charakteru/povahy Aktivít Projektu alebo podmienok Realizácie aktivít Projektu podstatne odlišných od tých, ktoré vyplývali z opisu spôsobu realizácie Projektu podľa Schválenej žiadosti o príspevok;
e) zmena majetkovo-právnych pomerov týkajúcich sa Predmetu Projektu alebo súvisiacich s Realizáciou aktivít Projektu v zmysle článku 8. VZP;
f) zmena priamo sa týkajúca iného spôsobu splnenia podmienky poskytnutia Finančného príspevku, ktorá sa podľa obsahu Výzvy vzťahuje aj na obdobie Realizácie aktivít Projektu alebo Obdobie Udržateľnosti;
g) zmena používaného systému financovania;
h) iná zmena, ktorá je ako významná zmena označená v Zmluve, v Príručke pre Prijímateľa alebo v inom Právnom dokumente.

6.11. Zmeny podľa odseku 6.10. písm. a) Zmluvy nie je možné schváliť najmä vtedy, ak by v dôsledku zmeny došlo k premiestneniu mimo oprávnené územie MAS/miesto vymedzené vo Výzve.

6.12. Poskytovateľ je oprávnený schváliť zmenu Prijímateľa podľa odseku 6.10. písm. b) Zmluvy, ak sú splnené všetky nižšie uvedené podmienky, pričom Poskytovateľ je oprávnený odmietnuť schválenie zmeny Prijímateľa aj vtedy, ak sú tieto podmienky splnené. Podmienky, ktoré musia byť splnené kumulatívne, sú nasledovné:
6.12.1. v dôsledku zmeny Prijímateľa nedôjde k porušeniu žiadnej z podmienok poskytnutia Finančného príspevku a/alebo ďalšej skutočnosti, ktoré sa podľa obsahu Výzvy a/alebo Právneho dokumentu a/alebo Zmluvy aplikujú na právny vzťah založený Zmluvou pri predložení žiadosti o zmenu Prijímateľom; to znamená, že nový prijímateľ spĺňa iba takto existujúci, teda zúžený rozsah podmienok poskytnutia Finančného príspevku a/alebo ďalších skutočností uvedených vo Výzve;
6.12.2. je preukázané, že zmena Prijímateľa nespôsobí žiaden z nasledovných následkov:
a) vznik výhody akémukoľvek subjektu v súvislosti s Projektom;
b) ukončenie alebo reálne existujúca hrozba ukončenia činnosti tretej osoby, ktorá má byť novým prijímateľom, v oblasti, ktorá súvisí s Realizáciou Projektu a jeho cieľmi;
c) presun výrobnej činnosti alebo reálne existujúca hrozba presunu výrobnej činnosti v rámci Projektu mimo územia MAS, v ktorom bola pôvodnému Prijímateľovi Schválená žiadosť o Finančný príspevok;
d) negatívny vplyv alebo reálne existujúca hrozba negatívneho vplyvu na ciele Projektu v širšom zmysle vyjadrenom v tomto odseku Zmluvy vo vzťahu k účelu, ktorý sa realizáciou Projektu sleduje z hľadiska cieľov SP SPP 2023 - 2027 alebo jeho častí, alebo negatívny vplyv alebo reálne existujúca hrozba negatívneho vplyvu na cieľ Projektu uvedený v odseku 2.2. Zmluvy;
6.12.3. Prijímateľ zabezpečí, aby tretia osoba, ktorá má byť novým prijímateľom, osobitným právnym úkonom, ktorého účastníkom bude Poskytovateľ, vstúpila do Zmluvy namiesto Prijímateľa v rovnakom rozsahu práv a povinností, ako mal pôvodný Prijímateľ. Takýto osobitný úkon sa vyžaduje aj v prípade, ak v zmysle osobitného právneho predpisu je nový prijímateľ univerzálnym právnym nástupcom pôvodného Prijímateľa.

6.13. Zmena v cieľovej hodnote Merateľného ukazovateľa Projektu podľa odseku 6.10. písm. c) Zmluvy sa rieši podľa ďalej uvedených pravidiel v závislosti od toho, o aký typ Merateľného ukazovateľa Projektu ide. Zmluvné strany sa dohodli na nasledovných pravidlách:
6.13.1. ak z komplexného posúdenia zníženia výšky cieľovej hodnoty Merateľného ukazovateľa Projektu navrhovaného Prijímateľom vyplynie, že dôvody požadovaného zníženia sú spôsobené v prevažnej miere faktormi, ktoré Prijímateľ objektívne nemohol ovplyvniť a súčasne nová cieľová hodnota Merateľného ukazovateľa Projektu nie je neprimeraná z časového, finančného a vecného hľadiska v porovnaní so stavom a očakávaniami, ktoré vyplývajú zo Schválenej žiadosti o Finančný príspevok, Poskytovateľ zmenu schváli, čím dochádza k akceptovaniu zníženej výšky cieľovej hodnoty Merateľného ukazovateľa Projektu zo strany Poskytovateľa bez vplyvu na výšku Finančného príspevku. Ak nie je splnená čo i len jedna časť z podmienok podľa prvej vety tohto bodu Zmluvy, Poskytovateľ je oprávnený schváliť zníženie cieľovej hodnoty Merateľného ukazovateľa Projektu s tým, že automatickým dôsledkom takéhoto schválenia je zníženie výšky Finančného príspevku na základe aplikácie sankčného mechanizmu podľa článku 10. VZP;
6.13.2. bez ohľadu na splnenie podmienok podľa prvej vety bodu 6.13.1. Zmluvy Poskytovateľ zníženie cieľovej hodnoty Merateľného ukazovateľa Projektu neschváli, ak by v dôsledku zníženia cieľová hodnota Merateľného ukazovateľa Projektu klesla pod hranicu vyjadrenú v odseku 6.14. Zmluvy oproti výške cieľovej hodnoty Merateľného ukazovateľa Projektu, ktorá bola uvedená v Schválenej žiadosti o Finančný príspevok.

6.14. Cieľová hodnota Merateľného ukazovateľa Projektu je záväzná z hľadiska dosiahnutia jej cieľovej hodnoty podľa Schválenej žiadosti o Finančný príspevok. Poskytovateľ zníženie cieľovej hodnoty Merateľného ukazovateľa Projektu neschváli, ak by v dôsledku zníženia cieľová hodnota Merateľného ukazovateľa klesla pod hranicu 80 % Zmluvy oproti výške Merateľného ukazovateľa Projektu, ktorá bola uvedená v Schválenej žiadosti o  Finančný príspevok. Nedosiahnutie cieľovej hodnoty Merateľného ukazovateľa Projektu automaticky spôsobuje zníženie výšky Finančného príspevku na základe aplikácie sankčného mechanizmu podľa článku 10. VZP, ktorý podrobnejšie upravuje Príručka pre prijímateľa. Zároveň je Poskytovateľ oprávnený odstúpiť od Zmluvy a Prijímateľ je povinný vrátiť poskytnutý Finančný príspevok podľa článku 10. VZP, pričom zníženie Merateľného ukazovateľa Projektu pod hranicu 40 %, Poskytovateľ považuje za Podstatnú zmenu Projektu z dôvodu nenaplnenia deklarovaných cieľov Projektu a pristúpi k odstúpeniu od Zmluvy. Samotné schválenie zníženia cieľovej hodnoty Merateľného ukazovateľa Projektu nemá žiadne účinky vo vzťahu k následnému uplatneniu sankčného mechanizmu podľa článku 10. VZP. Prijímateľ preto na základe schválenia zníženia cieľovej hodnoty Merateľného ukazovateľa Projektu nenadobúda žiadne legitímne očakávanie týkajúce sa výšky Finančného príspevku, ktorá mu bude vyplatená a to z dôvodu rozdielov v podstate charakteru Merateľného ukazovateľa Projektu bez príznaku oproti Merateľnému ukazovateľu Projektu s príznakom.

6.15. Zmenu podľa odseku 6.10 písm. d) Zmluvy nemožno schváliť, ak by posudzovaná zmena viedla k tomu, že by sa činnosť, na ktorú sa má Finančný príspevok poskytnúť po vykonanej zmene, odchýlila od svojho cieľa v tom zmysle, že sa nedosiahne žiadny cieľ, alebo sa dosiahne iný cieľ ako ten, ktorý vyplýval z podmienok, za splnenia ktorých bol Projekt schválený (rozdiel medzi obsahom Projektu v čase schválenia žiadosti o príspevok a v čase po uskutočnení zmeny), alebo sa dosiahne cieľ Projektu len čiastočne. Cieľom podľa tohto odseku sa rozumie celkové zameranie Projektu, preto má širší význam, než len zohľadnenie cieľov podľa odseku 2.2. Zmluvy. Na dosiahnutie cieľa Projektu môže mať významný negatívny vplyv tak fyzická ako aj funkčná zmena. Zmena sa posudzuje aj z hľadiska porovnania rozdielov medzi stavom, v akom bol Projekt schválený a stavom v priebehu jeho skutočnej realizácie. Zmena sa posudzuje z hľadiska zmien fungovania Projektu v období Udržateľnosti Projektu. Ak zmena Projektu, ktorá mení povahu činnosti alebo podmienky jej vykonávania, má určitý rozsah, ktorý možno považovať za významný a takýmto významným spôsobom negatívne vplýva na dosiahnutie cieľa Projektu, je daný základ na to, aby takáto zmena bola považovaná za Podstatnú zmenu Projektu.  Zmluvné strany sa dohodli, že pri predlžovaní doby Realizácie Aktivít Projektu platia nasledovné pravidlá, čím však nie sú dotknuté ostatné pravidlá vyplývajúce zo Zmluvy týkajúce sa časového aspektu Realizácie Aktivít Projektu:
6.15.1. dobu Realizácie Aktivít Projektu nie je možné predĺžiť nad rámec maximálnej doby, ktorá pre realizáciu aktivít projektov vyplýva z Výzvy a ktorá je uvedená pri definícii Realizácie Aktivít Projektu v článku 8. VZP, a ktorá nesmie presiahnuť termín 31.10.2029. V rámci tejto doby stanovenej Výzvou pre realizáciu aktivít projektov je možné individuálne stanovenú dobu Realizácie Aktivít Projektu predlžovať na základe oznámenia zmeny zo strany Prijímateľa;
6.15.2. ak Prijímateľ neoznámi predĺženie doby Realizácie Aktivít Projektu pred jej uplynutím, výdavky, ktoré realizoval v čase od uplynutia doby Realizácie Aktivít Projektu do akceptácie predĺženia doby Realizácie Aktivít Projektu, sú Oprávnenými výdavkami, ak Poskytovateľ následne akceptuje alebo schváli predmetnú zmenu. Plynutie doby Realizácie Aktivít Projektu sa neprerušuje počas obdobia medzi uplynutím pôvodne dohodnutého termínu Ukončenia Realizácie Aktivít Projektu a oznámením o predĺžení doby Realizácie Aktivít Projektu.

6.16. Na schválenie zmeny Zmluvy, ani na uzatvorenie dodatku k Zmluve bez predchádzajúceho schválenia zmeny, ktorá je obsiahnutá v predmetnom dodatku k Zmluve, nie je právny nárok.

6.17. Zmluvné strany sa dohodli a súhlasia, že všetky zmeny v Právnych dokumentoch, z ktorých pre Prijímateľa vyplývajú práva a povinnosti alebo ich zmeny, sú pre Prijímateľa záväzné, a to odo dňa nadobudnutia ich účinnosti za predpokladu ich Zverejnenia.

7. ZÁVEREČNÉ USTANOVENIA
1. 
2. 
3. 
4. 
5. 
6. 
7. 
7.1. Zmluva je uzavretá kalendárnym dňom neskoršieho podpisu Zmluvných strán a účinnosť podľa ust. § 47a Občianskeho zákonníka nadobúda kalendárnym dňom nasledujúcim po dni jej zverejnenia Poskytovateľom v Centrálnom registri zmlúv. Ak sú obaja Poskytovateľ aj Prijímateľ povinnými osobami podľa Zákona o slobodnom prístupe k informáciám, pre nadobudnutie účinnosti Zmluvy je rozhodujúce zverejnenie Zmluvy Poskytovateľom. Prvé zverejnenie Zmluvy je povinný zabezpečiť Poskytovateľ a o dátume zverejnenia Zmluvy informovať Prijímateľa bez zbytočného odkladu. Ustanovenia o nadobudnutí platnosti a účinnosti podľa tohto odseku Zmluvy sa rovnako vzťahujú aj na uzavretie  každej dohody Zmluvných strán o zmene Zmluvy
 
7.2. Zmluva sa uzatvára na dobu určitú a jej platnosť a účinnosť končí schválením posledného monitorovania a ak sa na Projekt nevzťahuje povinnosť monitorovania prostredníctvom komunikácie v Informačnom monitorovacom systéme, končí platnosť a účinnosť Zmluvy Finančným ukončením Projektu, s výnimkou:
7.2.1. článkov 10., 12. a 19. VZP, ktorých platnosť a účinnosť končí najneskôr dňa 31.12.2034;
7.2.2. tých ustanovení Zmluvy, ktoré majú sankčný charakter pre prípad porušenia povinností vyplývajúcich pre Prijímateľa (z článkov 10., 12. a 19. VZP), s výnimkou zmluvnej pokuty, pričom ich platnosť a účinnosť končí s platnosťou a účinnosťou predmetných článkov;
7.2.3. projektov, v rámci ktorých došlo k poskytnutiu štátnej pomoci, platnosť a účinnosť článku 10. a článku 19. VZP trvá po dobu stanovenú v bodoch a) a b) tohto odseku Zmluvy, ak z odsekov 7.2.1. a 7.2.2. Zmluvy nevyplývajú dlhšie lehoty: 
a) platnosť a účinnosť článku 19. VZP končí uplynutím desiatich (10) rokov od ukončenia monitorovania; a
b) platnosť a účinnosť článku 10. VZP v súvislosti s vymáhaním neoprávnenej štátnej pomoci končí uplynutím desiatich (10) rokov od ukončenia monitorovania.
Platnosť a účinnosť Zmluvy v rozsahu jej ustanovení uvedených v odsekoch 7.2.1. až 7.2.3. Zmluvy sa predĺži (bez potreby vyhotovovania osobitného dodatku k Zmluve, t. j. len na základe oznámenia Poskytovateľa Prijímateľovi), ak nastanú skutočnosti uvedené v článku 82 Všeobecného nariadenia, a to o čas trvania týchto skutočností. Podmienky monitorovania podľa tohto odseku Zmluvy sú stanovené v Príručke pre prijímateľa.

7.3. Ustanovením akéhokoľvek zástupcu oprávneného konať za Prijímateľa, nie je dotknutá zodpovednosť Prijímateľa. Prijímateľ môže menovať len jedného zástupcu, ktorým môže byť fyzická alebo právnická osoba. Ak Prijímateľ koná podľa tejto Zmluvy prostredníctvom zástupcu, Prijímateľ alebo zástupca je povinný doručiť Poskytovateľovi dokument, z ktorého vyplýva rozsah konania, na ktoré je písomne poverený zástupca Prijímateľa.

7.4. Prijímateľ vyhlasuje, že mu nie sú známe žiadne okolnosti, ktoré by negatívne ovplyvnili jeho oprávnenosť alebo oprávnenosť Projektu na poskytnutie Finančného príspevku v zmysle podmienok, ktoré viedli k schváleniu žiadosti o poskytnutie Finančného príspevku pre Projekt. Nepravdivosť tohto vyhlásenia Prijímateľa sa považuje za podstatné porušenie Zmluvy a Prijímateľ je povinný vrátiť príspevok alebo jeho časť v súlade s článkom 10. VZP.

7.5. Prijímateľ vyhlasuje, že všetky vyhlásenia pripojené k žiadosti o poskytnutie Finančného príspevku ako aj zaslané Poskytovateľovi pred podpisom Zmluvy sú pravdivé a zostávajú účinné pri uzatvorení Zmluvy v nezmenenom stave. Nepravdivosť tohto vyhlásenia Prijímateľa sa považuje za podstatné porušenie Zmluvy a Prijímateľ je povinný vrátiť príspevok alebo jeho časť v súlade s článkom 10. VZP.

7.6. Ak sa akékoľvek ustanovenie Zmluvy stane neplatným v dôsledku jeho rozporu s právnymi predpismi SR alebo právnymi aktmi EÚ, nespôsobí to neplatnosť celej Zmluvy, ale iba dotknutého ustanovenia Zmluvy. Zmluvné strany sa v takom prípade dohodli, že dotknutá časť Zmluvy, ktorá sa stala neplatnou alebo nevykonateľnou, sa automaticky nahradí platnou právnou úpravou, pričom výklad takto aktualizovaných práv a povinností Zmluvných strán musí byť konzistentný s celkovým obsahom zmluvného vzťahu podľa Zmluvy a s účelom Zmluvy. 

7.7. Ak záväzkový vzťah vyplývajúci zo Zmluvy medzi Poskytovateľom a Prijímateľom, s ohľadom na ich právne postavenie, nespadá pod vzťahy uvedené v ust. § 261 Obchodného zákonníka, Zmluvné strany vykonali voľbu práva podľa ust. § 262 ods. 1 Obchodného zákonníka a výslovne súhlasia, že ich záväzkový vzťah vyplývajúci zo Zmluvy sa bude riadiť Obchodným zákonníkom tak, ako to vyplýva zo záhlavia označenia Zmluvy. Všetky spory, ktoré vzniknú zo Zmluvy vrátane sporov o jej platnosť, výklad alebo ukončenie, Zmluvné strany prednostne riešia využitím ustanovení Obchodného zákonníka a ďalej pravidiel a predpisov uvedených v článku 9.  VZP, ďalej vzájomnými zmierovacími rokovaniami a dohodami. V prípade, že sa vzájomné spory Zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, Zmluvné strany budú všetky spory vzniknuté zo Zmluvy, vrátane sporov o jej platnosť, výklad alebo ukončenie, riešiť na miestne a vecne príslušnom súde SR podľa Právnych predpisov SR. V prípade sporu sa bude postupovať podľa rovnopisu zverejneného v Centrálnom registri zmlúv. S ohľadom na znenie tretej vety ust. § 2 ods. 2 zákona č. 278/1993 Z. z. o správe majetku štátu v znení neskorších predpisov Poskytovateľ koná v mene štátu pred súdmi a inými orgánmi vo veciach vyplývajúcich z tejto Zmluvy, ktoré sa týkajú majetku štátu, ktorý spravuje, alebo sporného majetku, ktorého správcom by mal byť podľa uvedeného zákona alebo podľa osobitných predpisov.

7.8. Ak sa Zmluva vyhotovuje v listinnej podobe, vyhotoví sa v dvoch (2) rovnopisoch, pričom po uzavretí Zmluvy obdrží Prijímateľ jeden (1) rovnopis a jeden (1) rovnopis obdrží Poskytovateľ; ak je aspoň časť Celkových oprávnených výdavkov alebo aspoň časť Neoprávnených výdavkov financovaná prostredníctvom úveru poskytnutého financujúcim subjektom, počet rovnopisov sa navyšuje o rovnopis určený pre financujúci subjekt. Uvedený počet rovnopisov a ich rozdelenie sa rovnako vzťahuje aj na uzavretie každého dodatku k Zmluve v listinnej podobe. Dohoda Zmluvných strán k počtu rovnopisov sa neuplatní, ak k uzavretiu Zmluvy (resp. dodatku k nej) dochádza elektronicky s použitím kvalifikovaného elektronického podpisu vyhotoveného s použitím mandátneho certifikátu. V takom prípade každá Zmluvná strana bude disponovať jedným rovnopisom v elektronickej podobe.

7.9. Zmluvné strany vyhlasujú, že si text Zmluvy dôsledne prečítali, jej obsahu a právnym účinkom z nej vyplývajúcich porozumeli, ich zmluvné prejavy sú dostatočne slobodné, jasné, určité a zrozumiteľné, nepodpísali Zmluvu v núdzi ani za nápadne nevýhodných podmienok, podpisujúce osoby sú oprávnené k podpisu Zmluvy a na znak súhlasu ju podpísali.

7.10. Neoddeliteľnou prílohou tejto Zmluvy je:
Príloha č. 1		VZP


Poskytovateľ:	Prijímateľ:

V Bratislave, dňa	V [.] dňa 





________________________________		________________________________
Pôdohospodárska platobná agentúra		[Názov]
Ing. Marek Čepko	[Meno, priezvisko]
generálny riaditeľ	[Funkcia]
Pôdohospodárskej platobnej agentúry 				
v zastúpení Mgr. Erik Barát 
na základe poverenia č. 71636/036754/2026/111

